Wasu ministoci a gwamnatin Shugaba Buhari sun samu sabani a tsakanin su ▷ Legit.ng
Wasu ministoci a gwamnatin Shugaba Buhari sun samu sabani a tsakanin su
21 days ago 1109 views by Mustapha Saddiq
- Wasu ministoci a gwamnatin Shugaba Buhari sun samu sabani a tsakanin su
- Ministocin sune na sufuri da na yada labarai
- Sun samu sabani ne game da kamfanin sufurin jirgin saman Najeriya
Karamin ministan sufuri a bangaren zirga-zirgar jiragen sama na kasa Sanata Hadi Sirika a firar da yayi da manema labarai ya bayyana cewa kamfanin sufurin nan na jirgin sama mallakin Najeriya watau 'Nigerian Air' da yanzu haka aka dakatar bai taba rasa masu sa hannun jari ba.
KU KARANTA: Sabon rikici ya barke a tsakanin ya'yan jam'iyyar PDP
Wannan dai na zaman tamkar martani ga ministan yada labarai na gwamnatin tarayyar, Alhaji Lai Mohammed da farko ya shaidawa 'yan Najeriya cewa rashin masu saka jari ne musabbabin dalilin dakatar da kaddamar da kamfanin.
Legit.ng ta samu cewa Sanata Hadi Sirika ya cigaba da cewa cikin wadanda suka nuna sha'awar su ta saka hannun jari a kamfanin akwai kamfanoni da dama daga fadin duniya kamar su Afro-Exim Bank, African Development Bank da kuma Standard Chartered Bank.
Mai karatu dai zai iya tuna a cikin satin da ya gabata ne ministan na sufuri ya bayyana cewa an dakatar da kaddamar da kamfanin na sufuri sakamakon wasu shirye-shirye da ba'a kammala ba
TBC to BTC Global Helpers Alliance Jamb 2018 registration closing date Best university in Nigeria Ankara short flare gowns